Številka: 164-3/2020/24 (priloga)

Datum: 25. 4. 2020

**NAVODILA IN PRIPOROČILA ZA IZVAJANJE FIZIOTERAPEVTSKE DEJAVNOSTI V ČASU ZAČASNIH UKREPOV ZARADI COVID - 19**

Navodila in priporočila so namenjena vodstvu inštitucij in fizioterapevtom, ki izvajajo fizioterapevtsko dejavnost na vseh nivojih javne zdravstvene dejavnosti, kot tudi fizioterapevtom v zasebni praksi v času epidemije COVID - 19.

Virus SARS-CoV-2, ki povzroča COVID-19, se med ljudmi širi kapljično s kašljanjem, kihanjem, s tesnimi stiki ali preko onesnažene površine. Našli so ga tudi v blatu obolelih. Nahaja se lahko tudi v aerosolu v bližini okuženega uporabnika/pacienta. Virus SARS-CoV-2 v telo vstopa preko nosne, ustne in očesne sluznice, zaradi česar je potrebno dosledno upoštevati ukrepe za preprečevanja kapljične in kontaktne okužbe. Najpomembnejši so ukrepi higiene rok, kašlja, vzdrževanje ustrezne razdalje med osebami (vsaj 1,5 m) ter razkuževanje površin.

V navodila so vključena poglavja o preprečevanju prenosa okužbe, uporabi osebne varovalne opreme (OVO), priporočila za uporabo OVO za fizioterapevte po zdravstvenih ustanovah in glede na epidemiološki status pacientov, pojasnjene so epidemiološke faze povezane z delom v ambulantni fizioterapiji na vseh nivojih zdravstvene dejavnosti. Pripravljena so navodila za izvajanje fizioterapije v 2. fazi epidemije za ambulantno fizioterapijo in za izvajanje fizioterapije na domu. Zapisana so priporočila za izvajanje fizioterapije na bolnišničnih oddelkih in za paciente/uporabnike, ki so stacionirani (rehabilitacijski centri, naravna zdravilišča, socialno varstveni centri, domovi za starejše občane) – brez oz. z okužbo z virusom SARS-CoV-2. V prilogi sta tudi vprašalnika: Vprašalnik za telefonsko konzultacijo pacienta dan pred prihodom na fizioterapijo, ter Vprašalnik ob prihodu pacienta na fizioterapijo.

1. **NAVODILA ZA IZVAJANJE FIZIOTERAPEVTSKIH POSTOPKOV V ČASU EPIDEMIJE, NAČRTOVANJE IN IZVAJANJE AKTIVNOSTI ZA PREPREČEVANJE PRENOSA OKUŽBE Z VIRUSOM SARS-CoV-2**
	1. **Preprečevanje prenosa okužbe**

Za učinkovito izvajanje vseh ukrepov za preprečevanje prenosa okužbe COVID-19 je potrebno vzpostaviti pogoje, ki bodo izvajalcem fizioterapevtske dejavnosti omogočali nemoteno delo ter hkrati zagotovili varnost pacientov/uporabnikov in izvajalcev fizioterapevtskih storitev pred možnostjo prenosa okužbe. Ob pojavu okužbe COVID-19 pa morajo z vso odgovornostjo začeti izvajati vse priporočene aktivnosti v skladu z epidemiološkimi navodili NIJZ in MZ.

Učinkovito načrtovanje in izvajanje načrta mora zagotavljati zmanjševanje negativnega vpliva in motenj, ki jih lahko povzroči SARS-CoV-2 na delo v neposrednem delovnem procesu. To bomo dosegli:

* z učinkovito organizacijo in koordinacijo celotnega delovanja zavoda;
* z oceno tveganja, ki jo pripravi izvajalec in usmeritev aktivnosti na tista področja, ki so bistvenega pomena za varno izvajanje fizioterapetskih postopkov za paciente/ uporabnike:
	+ izvajanje vseh aktivnosti za varno delo zaposlenih (zaščita in preprečitev širjenja okužbe med zaposlenimi in pacienti/uporabniki);
	+ usklajeni kadrovski načrt in urnik dela vseh zaposlenih;
* z zagotavljanjem in izvajanjem varne fizioterapevtske obravnave;
* s takojšnjim usposabljanjem vseh zaposlenih o izvajanju vseh potrebnih ukrepov:
* izolacija (organizacija prostorov – kohortna izolacija, izolacija posameznega pacienta/uporabnika, ločevanje čisto-nečisto);
* pravilna uporaba osebne varovalne opreme (v nadaljevanju OVO) celotnega osebja glede na tveganje za prenos okužbe;
* z vzpostavitvijo dobre notranje in zunanje komunikacije (svojci, lokalna skupnost, civilna zaščita, pristojna ministrstva, javnost);
* z rednim vzdrževanjem opreme, aparatur, čiščenjem in razkuževanjem prostorov z upoštevanjem potrebnih ukrepov za zmanjšanje prenosa virusa SARS-CoV-2 (odstranitev vseh pripomočkov, ki so v skupni uporabi, zmanjšanje števila stolov v čakalnici);
* po vsaki obravnavi je potrebno očistiti in razkužiti predmete, s katerimi je bil v stiku bolnik – v skladu s Programom obvladovanja in preprečevanja okužb (POBO). Potrebno je tudi prezračiti prostor.
* z upoštevanjem in sprotnim preverjanjem epidemioloških navodil s strani NIJZ in MZ.
	1. **Uporaba osebne varovalne opreme (OVO)**

**Higiena rok**

Umivanje in razkuževanje rok – skladno z že obstoječimi in veljavnimi pravili, ki veljajo v normalnih pogojih. V vseh drugih primerih izvajamo razkuževanje rok po navodilih za okužbo s SARS-CoV-2. Več na: https://www.nijz.si/sl/preprecevanje-okuzbe-z- virusom-sars-cov-2019.

**Zaščitni plašč**

Zaščitne halje fizioterapevti nosijo za preprečevanje kontaminacije obleke in za zaščito kože pred telesnimi tekočinami in izločki pacienta/uporabnika. Zaščitne predpasnike/plašče/kombinezone, zaščitne rokavice fizioterapevti nosijo takrat, ko izvajajo fizioterapevtske postopke pri pacientih/uporabnikih z epidemiološko pomembnimi mikroorganizmi (MRSA,ESBL,VRE,CRE). S tem se zmanjša možnost prenosa mikroorganizma z enega pacienta/uporabnika na drugega.

Fizioterapevti, ki prihajajo v stik s pacientom, ki je okužen z virusom SARS-CoV-2, čez osebno uniformo namesti vodoodporni zaščitni plašč/kombinezon, ki ga lahko fizioterapevti v kohortni izolaciji uporablja več časa (npr. 3–4 ure).

Fizioterapevti z zaščiteno osebno varovalno opremo, ne smejo prehajati v čiste prostore (ambulante, pisarne, prostore za odmor ...). Kadar je možno, naj izvajalec zagotovi osebje, ki dela ob pacientu z osebno varovalno opremo in t. i. čisto osebje, ki prej omenjenemu osebju nudi podporo od zunaj. Med izmeno se lahko vloge zamenjajo. Takih menjav naj bo minimalno in le v primeru, da so nujne. Če prihaja fizioterapevt v stik z različnimi pacienti, si mora pred stikom z novim pacientom na obstoječi vodoodporni plašč/kombinezon obleči še zaščitni predpasnik ali plašč za enkratno uporabo. Po končanem stiku s pacientom predpasnik/zgornji plašč odvrže med infektivne odpadke, sname rokavice, si razkuži roke in nadene nove rokavice. Osnovni namen plašča je zaščita fizioterapevta. Fizioterapevti naj se z obleko čim manj dotika pacienta/uporabnika.

**Pokrivalo za lase**

Pokrivalo za lase - zaščitna kapa se uporablja v izolacijski enoti ves čas. Zaščitna kapa mora biti nameščena tako, da so lasje v celoti pokriti. Zamenjamo jo na koncu delovnega dne oz. ko zapustimo izolacijsko enoto.

**Uporaba rokavic**

Za izvajanje fizioterapevtskih postopkov pri pacientih/uporabnikih, ki niso okuženi z virusom SARS-CoV-2, uporabljamo preiskovalne rokavice v skladu z ustaljeno prakso (en pacient/uporabnik, ene rokavice, rokavic ne razkužujemo in ne peremo) oz. skladno z epidemiološkimi navodili.

Za izvajanje fizioterapevtskih postopkov pri pacientih, ki so okuženi z virusom SARS-CoV-2, uporabljamo nitrilne rokavice s podaljškom AQL 0,65, ali kirurške za jemanje brisa, aspiracijo. Rokavice je potrebno zamenjati pri vsakem pacientu. Pred vsako zamenjavo rokavic si je potrebno razkužiti roke.

**Zaščitna maska**

Z masko, ki prekriva usta in nos, preprečimo prenos virusa na sluznico nosu in ust. Uporabljamo lahko več vrst mask:

* v okviru standardnih higienskih ukrepov fizioterapevti uporablja kirurško masko tipa 2R (vodoodbojna) s trakovi (lahko tudi z elastikami) pri pacientih/uporabnikih, ki niso okuženi z virusom SARS-CoV-2, izvajajo pa fizioterapevtske postopke , pri katerih se pričakuje nastanek aerosola (asistirano izkašljevanje, ...);
* masko FFP3 (ali FFP2) fizioterapevti uporabljajo pri stiku s pacientom, ki je okužen z virusom SARS-CoV-2.
Masko FFP3 fizioterapevti uporabljajo eno delovno izmeno (npr. 8 ur). Pred uporabo maske, se masko označi z imenom in priimkom. V primeru, da je maska mokra/umazana, jo je treba zavreči. Pred namestitvijo nove maske si mora fizioterapevt obvezno razkužiti roke. Med delovnim procesom, ko fizioterapevt maske ne potrebuje, jo sname z obraza in jo odloži tako, da si pri tem ne kontaminira rok in ne kontaminira notranje strani maske, odloži jo v ledvičko (priporoča se uporaba ledvičke za enkratno uporabo), ki jo predhodno obriše z alkoholnim robčkom. Masko vedno odloži tako, da je z zunanjo stranjo obrnjena navzdol.

Doma narejenih mask ne smemo smatrati kot OVO, ker njihova učinkovitost za zaščito fizioterapevta ni znana.

**Zaščitna očala/vizir**

Namenjena so zaščiti oči/očesne veznice pred vstopom virusa v telo:

* vizir za oči naj pokriva brado in lica in mora tesniti na čelu, lahko se uporabi tudi maska z vizirjem,
* zaščitna očala naj bodo ob strani zaprta (priporočljiva so očala, ki tesnijo), okvir mora biti ustrezno ukrivljen, uporabljajo se pri izvajanju fizioterapevtskih postopkov, pri katerih nastaja aerosol. Očala mora osebje po uporabi vedno razkužiti, uporabijo se lahko večkrat. Uporabi se razkužilo za površine, ki mora vsebovati več kot 62 % alkohola. Kontaktni čas delovanja mora biti najmanj 60 sekund. Po pretečenem kontaktnem času se očala temeljito očistijo s papirnato brisačko. Za razkuževanje se lahko uporabijo tudi ustrezni alkoholni robčki. Očala je mogoče tudi namakati v razkužilu za instrumente (upoštevanje kontaktnega časa), sledi spiranje z vodo in pranje v termodezinfektorju.

Pri obravnavi vseh pacientov/uporabnikov v času epidemije COVID-19 je zelo pomembno samozaščitno obnašanje in razkuževanje rok in namestitev zaščitne maske vsem pacientom/uporabnikom ob prvem stiku.

Sama oprema ne zagotavlja varnosti, če jo nepravilno uporabljamo. Higiena rok – umivanje, razkuževanje, higiena kašlja, časovna in prostorska razporeditev pacientov/uporabnikov so tisti osnovni ukrepi, ki omogočajo varno delo. Zelo pomembno je tudi obnoviti znanja pri zaposlenih glede pravilne uporabe opreme – oblačenje in slačenje ter s pravilno tehniko umivanja in razkuževanja rok.

Čiščenje prostorov in opreme mora prestavljati kritično točko pri obvladovanju širjenja nalezljivih bolezni. Fizioterapevti oz. bolničarji po končanem delu s pacientom/uporabnikom vedno razkuži površine, opremo, in pripomočke, ki so bili v stiku s pacientom/uporabnikom.

Številni video pripomočki so na voljo na spletu, na svetovnih in domačih straneh, potrebno si je vzeti čas in si to pogledati, po potrebi pa organizirati izobraževanje za zaposlene v fizioterapevtski enoti.

NUJNO je upoštevanje 5 trenutkov za higieno rok po priporočilih WHO:

* pred stikom s pacientom/uporabnikom
* pred čistim / aseptičnim opravilom
* po možnem stiku s telesnimi tekočinami / izločki
* po stiku s pacientom/uporabnikom
* po stiku s pacientovo/uporabnikovo okolico
* Predmete, ki so bili v stiku s pacientom/uporabnikom – površine, različni pripomočki, oprema, kable razkužimo z alkoholnimi razkužilom.
	1. **Priporočila za uporabo osebne varovalne opreme (OVO) za fizioterapevte po zdravstvenih ustanovah in glede na epidemiološki status pacientov**

|  |  |  |
| --- | --- | --- |
| **Zavod** | **Pacient s potrjenim Covid- 19 obolenjem**  | **Pacient z negativno epidemiološko anamnezo** |
| Bolnišnice oz. vse podobne oblike zavodov s stacionarnim bivanjem pacientov;inštituti,zdravilišča,varstveno delovni centri)DSO | V skladu z navodili organizacije, najmanj pa:* zaščitna maska FFP 2/3,
* zaščitna očala, ki tesnijo,
* zaščitni plašč-kombinezon,
* nitrilne ali kirurške rokavice za jemanje brisa,
* zaščitna kapa,
* zaščita za obutev.
 | * kirurška maska 2R
* preiskovalne rokavice/razkuževanje rok

Pri izvajanju postopkov respiratorne fizioterapije:* zaščitni plašč; plašč obvezno menjamo pri prehajanju iz delovišča na delovišče in p. p.\*;
* pred fizičnim stikom s pacientom preko plašča oblečemo predpasnik z rokavi. Predpasnik obvezno menjamo med delom s posameznimi pacienti in p. p.\*
* maska in zaščitna očala ali maska z vizirjem. Masko lahko uporabljamo pri delu z različnimi pacienti.
* zaščitne rokavice: zaščitna kapa; lahko uporabljamo pri delu z različnimi pacienti.

\*p. p. - kadar je OVO vidno umazan ali raztrgan |
| Zdravstveni dom | Na vstopnih točkah, kjer so lahko potencialno okuženi pacienti:* zaščitna maska FFP 2/3,
* zaščitna očala, ki tesnijo,
* zaščitni plašč-kombinezon,
* nitrilne rokavice,
* zaščitna kapa.

V fizioterapevtskih ambulantah obravnava okuženih pacientov s Covid- 19 NE POTEKA! | * kirurška maska 2R,
* preiskovalne rokavice/razkuževanje rok.
 |
| Samostojne zasebne ambulante | Na vstopnih točkah, kjer so lahko potencialno okuženi pacienti:* maska FFP 2/3,
* očala, ki tesnijo,
* zaščitni plašč-kombinezon,
* nitrilne rokavice,
* pokrivalo za lase.

V fizioterapevtskih ambulantah obravnava okuženih pacientov s Covid- 19 NE POTEKA! | * kirurška maska 2R
* preiskovalne rokavice/razkuževanje rok
 |
| CKZ/ZVC | Na vstopnih točkah, kjer so lahko potencialno okuženi pacienti:* maska FFP 2/3,
* očala, ki tesnijo,
* zaščitni plašč-kombinezon,
* nitrilne rokavice,
* pokrivalo za lase.

V fizioterapevtskih ambulantah obravnava okuženih pacientov s Covid- 19 NE POTEKA! | * kirurška maska 2R,
* preiskovalne rokavice/razkuževanje rok.
 |
| Rehabiltacija na domu | Pri potrjenem obolenju Covid-19 se terapija ne izvaja. | * kirurška maska 2R,
* preiskovalne rokavice/razkuževanje rok,
* zaščitni plašč/kombinezon/predpasnik.
 |

* 1. **Prezračevanje prostorov**

Redno prezračujte prostore, v katerih se zadržujete. Prezračite prostor za 5-10 minut večkrat na dan, najbolje za vsakim pacientom.

* 1. **Spremljanje in evidentiranje zdravstvenega stanja zaposlenih**

Redno, vsakodnevno je potrebno spremljati zdravstveno stanje zaposlenih (izmerjena temperature, prisotnost morebitnih kliničnih znakov, podpis zaposlenega).

Navodila za zdravstvene delavce:

* https://www.zbornica-zveza.si/wp-content/uploads/2020/01/navodila-za-zdravstvene-delavce.pdf
* <https://www.gov.si/novice/2020-04-06-navodila-za-sterilizacijo-mask-v-zdravstvenih-ustanovah/>

Prikaz nameščanja OVO:

<https://www.zbornica-zveza.si/clanek/prikaz-namescanja-in-odstranjevanja-mask-umivanje-razkuzevanje-rok-ter-oblacenje-in-slacenje-osebne-varovalne-opreme/>

* 1. **EPIDEMIOLOŠKE FAZE DELA V AMBULANTNI FIZIOTERAPIJI NA VSEH NIVOJIH ZDRAVSTVENE DEJAVNOSTI**

Delo na področju fizioterapije poteka v 3 epidemioloških fazah.

1. **FAZA - zaradi epidemiološkega stanja fizični stik pacienta in fizioterapevta še ni dovoljen, niti ni dovoljen obisk fizioterapevtskih prostorov.**

V tej fazi je predvideno delo na daljavo s sodobnimi komunikacijskimi pripomočki (korespondenca preko e-pošte, telefonski klic, videokonference, videoposnetki ipd.). Vse ambulante naj preverijo stanje pacientov, ki so morali zaradi epidemije prekiniti terapijo. Podajo naj jim navodila in usmeritve za nadaljevanje fizioterapevtske obravnave oz. zaključijo fizioterapevtsko obravnavo na podlagi strokovne presoje v dogovoru s pacientom.

Pokliče se vse naročene paciente najprej s stopnjo nujnosti zelo hitro nato hitro ter paciente, ki so v obdobju epidemije imeli določen termin za pričetek fizioterapije, preveri se njihovo stanje, se jim svetuje in strokovno presodi ali še obstajajo indikacije za fizioterapevtsko obravnavo.

Fizioterapevti naj pripravijo pogoje za izvajanje fizioterapevtskih postopkov v drugi fazi epidemije in se podučijo o ustrezni uporabi OVO po najnovejših epidemioloških smernicah.

1. **FAZA - epidemiološka situacija dovoljuje obisk ambulante.**

Ukrepi v tej fazi zajemajo epidemiološko zaščito izvajalcev in pacientov/uporabnikov pred okužbo s COVID-19, skladno z Operativnimi navodili za ambulantno fizioterapijo v 2. epidemiološki fazi (točka 3.). V tej fazi se izvaja izključno individualna obravnava. V tej fazi so dovoljeni vsi fizioterapevtski postopki in uporaba inštrumentalnih tehnik in pripomočkov, ki jih je mogoče ustrezno razkužiti.

1. **FAZA** – ko je epidemija COVID-19 uradno zaključena, se bodo izvajali fizioterapevtski postopki skladno z epidemiološkimi navodili NIJZ in MZ.
2. **OPERATIVNA NAVODILA ZA AMBULANTNO FIZIOTERAPIJO V 2. EPIDEMIOLOŠKI FAZI**

**NAVODILA ZA PACIENTA**

* Na terapijo prihajajte zdravi (brez respiratornih obolenj ali s potrdilom zdravnika, da ni obolenje COVID-19).
* Ob morebitnem obolenju ali slabem počutju predhodno obvestite svojega fizioterapevta.
* Na terapijo pridite ob naročeni uri ali največ 5 minut pred terapijo, v primeru zamude, časa terapije ne bomo podaljševali.
* Počakajte na povabilo fizioterapevta in pri tem upoštevajte epidemiološke ukrepe.
* Na terapijo pridite z ustrezno varovalno opremo za enkratno uporabo (maska oziroma skladno z epidemiološkimi navodili).
* Ob prihodu si obvezno razkužite roke.
* S seboj prinesite vrečko za obutev, čiste copate in čisto brisačo.
* Ob vstopu v ambulanto upoštevajte ustrezno socialno razdaljo (1,5 m).
* S seboj prinesite samo najnujnejše stvari.

**NAVODILA ZA SPREJEMNO MESTO**

* Pripravite si operativni načrt izvedbe naročanja pacientov glede na priporočena splošna navodila – prihod pacienta, potek na vstopni točki v kolikor ste sami izvajalec, v primeru zavoda je vstopna točka enotna za vse storitve na nivoju zavoda; čakanje na poziv; izvajanje fizioterapije; odhod pacienta.
* Večer pred terapijo opravite telefonsko epidemiološko poizvedbo - priloga 1 (Vprašalnik za telefonsko konzultacijo pacienta pred sprejemom na fizioterapijo). Za nadaljevanje postopka obravnave morajo biti vsi odgovori “NE”. Če je en od odgovorov “DA” se začetek obravnave preloži za 14 dni in se ga napoti k osebnemu zdravniku. Po preteku 14 dni se ga ponovno pokliče.
* Uporabite ustrezno osebno varovalno opremo – OVO – (Navodila za načrtovanje in izvajanje aktivnosti oziroma skladno z epidemiološkimi navodili).
* Pazite na ustrezno socialno razdaljo med pacienti (1,5 m).
* Poti pacientov se ne smejo križati.
* Opravite epidemiološko anamnezo ob prihodu (pacient naj podpiše vprašalnik) – priloga 2 (Vprašalnik ob sprejemu pacienta na fizioterapijo). Za nadaljevanje postopka fizioterapevtske obravnave morajo biti vsi odgovori “NE”. Če je en od odgovorov “DA” se pričetek fizioterapevtske obravnave preloži za 14 dni in se pacienta napoti k osebnemu zdravniku. Po preteku 14 dni se pacienta ponovno pokliče.
* Pacient naj ne odlaga osebnih oblačil in predmetov v čakalnici.
* Pacienta se ponovno poduči o upoštevanju epidemioloških previdnostnih ukrepov.

**NAVODILA PRI IZVAJANJU FIZIOTERAPEVTSKIH POSTOPKOV V TERAPEVTSKEM PROSTORU**

* Umaknite vse nepotrebne predmete.
* Poskrbite za možnost čiščenja in razkuževanja površin.
* Poskrbite za razkužilna sredstva.
* Uporabite OVO, skladno s Navodili za načrtovanje in izvajanje aktivnosti za preprečevanje prenosa okužbe z virusom SARS-CoV-19 in uporabo OVO pri izvajanju fizioterapevtskih postopkov.
* Dovoljena je samo individualna obravnava pacientov/uporabnikov.
* V primeru, da v enoti fizioterapije terapijo izvaja več fizioterapevtov, se delo izvaja v ločenih prostorih, kjer se nahajata samo en fizioterapevt in en pacient.
* Po terapiji je potrebno prezračiti prostor in razkužiti površine in morebitne uporabljene pripomočke ter aparate in naprave skladno z epidemiološkimi navodili in navodili za Preprečevanje in obvladovanje bolnišničnih okužb - POBO. V primeru izvajanja elektroterapije je dovoljena samo uporaba samolepilnih elektrod za enkratno uporabo, ki jih lahko uporablja samo en pacient in se jih po zaključeni obravnavi zavrže.

NUJNO je upoštevanje 5 trenutkov za higieno rok po priporočilih WHO:

* pred stikom s pacientom/uporabnikom,
* pred čistim / aseptičnim opravilom,
* po možnem stiku s telesnimi tekočinami / izločki,
* po stiku s pacientom/uporabnikom,
* po stiku s pacientovo/uporabnikovo okolico.

**NAVODILA ZA FIZIOTERAPEVTA**

* Vse osebne predmete je potrebno odstraniti pred vstopom v terapevtski prostor
	+ (mobilni telefoni, verižice, uhane, ure, prstane itd.).
* Lasje naj bodo speti nazaj in ne smejo segati na obraz ali oči.
* Nohti naj bodo kratko pristriženi in urejeni.
* Brada naj bo pristrižena in urejena.
* Obutev naj bo pralna in neprepustna za tekočino.
* Delovna oblačila je potrebno menjati vsak dan.
* Obvezna osebna varovalna oprema (OVO).
1. **OPERATIVNA NAVODILA ZA IZVAJANJE REHABILITACIJE NA DOMU V 2. FAZI EPIDEMIJE**

**NAVODILA ZA PACIENTA**

* Fizioterapijo imate lahko samo zdravi (brez respiratornih obolenj ali s potrdilom zdravnika, da ni obolenje COVID-19).
* Ob morebitnem obolenju ali slabem počutju predhodno obvestite svojega fizioterapevta.
* Na fizioterapijo počakajte z ustrezno varovalno opremo za enkratno uporabo (zaščitna maska oziroma skladno z epidemiološkimi navodili), svojci morajo biti med obravnavo na socialni razdalji 1,5m.
* Omogočite, da fizioterapevt vstopi ob upoštevanju epidemioloških ukrepov.
* Ob prihodu fizioterapevta si obvezno razkužite roke.
* Pred in po izvajanju fizioterapije na domu prezračite bivalni prostor.

**NAVODILA FIZIOTERAPEVTU PRED PRIČETKOM REHABILITACIJE NA DOMU**

* Pripravite si operativni načrt; prihod fizioterapevta, izvedba protokola kot na vstopni točki; izvajanje fizioterapije; odhod fizioterapevta.
* Večer pred terapijo opravite telefonsko epidemiološko poizvedbo - priloga 1. Za nadaljevanje postopka fizioterapevtske obravnave morajo biti vsi odgovori “NE”. Če je en od odgovorov “DA” se začetek obravnave preloži za 14 dni in se pacienta/uporabnika napoti k osebnemu zdravniku. Po preteku 14 dni se pacienta/uporabnika ponovno pokliče.
* Uporabite ustrezno osebno varovalno opremo – OVO (Navodila za načrtovanje in izvajanje aktivnosti oziroma skladno z epidemiološkimi navodili).
* Opravite epidemiološko anamnezo ob prihodu (pacient/skrbnik/svojec naj podpiše vprašalnik) – priloga 2. Za nadaljevanje postopka obravnave morajo biti vsi odgovori “NE”. Če je en od odgovorov “DA” se začetek obravnave preloži za 14 dni in se pacienta/uporabnika napoti k osebnemu zdravniku. Po preteku 14 dni se pacienta/uporabnika ponovno pokliče.
* Pacient/uporabnik mora ves čas obravnave nositi zaščitno masko, svojci oz. skrbniki morajo upoštevati socialno razdaljo (1,5 m).
* Pacienta/uporabnika se ponovno poduči o upoštevanju epidemioloških previdnostnih ukrepov.

**NAVODILA PRI IZVAJANJU FIZIOTERAPEVTSKE REHABILITACIJE NA DOMU**

* Fizioterapevt se mora izogibati dotikanju nepotrebnih predmetov na domu pacienta.
* Poskrbite za možnost razkuževanja površin, ki so v bližini pacienta.
* Uporabite OVO, skladno s Navodili za načrtovanje in izvajanje aktivnosti za preprečevanje prenosa okužbe z virusom SARS-CoV-2 in uporabo osebne varovalne opreme pri izvajanju fizioterapevtskih postopkov.
* Dovoljena je samo individualna obravnava.
* Po terapiji je potrebno razkužiti površine in morebitne uporabljene pripomočke skladno z epidemiološkimi navodili in navodili za Preprečevanje in obvladovanje bolnišničnih okužb - POBO

NUJNO je upoštevanje 5 trenutkov za higieno rok po priporočilih WHO:

* pred stikom s pacientom/uporabnikom,
* pred čistim / aseptičnim opravilom,
* po možnem stiku s telesnimi tekočinami / izločki,
* po stiku s pacientom/uporabnikom,
* po stiku s pacientovo/uporabnikovo okolico.

**NAVODILA ZA FIZIOTERAPEVTA**

* Vse osebne predmete je potrebno odstraniti pred vstopom v prostor pacienta/uporabnika (mobilni telefoni, verižice, uhane, ure, prstane itd.)
* Lasje naj bodo speti nazaj in ne smejo segati na obraz ali oči.
* Nohti naj bodo kratki in urejeni.
* Brada naj bo pristrižena in urejena.
* Obutev naj bo pralna in neprepustna za tekočino.
* Delovna oblačila je potrebno menjati vsak dan.
* Obvezna osebna varovalna oprema.
1. **PRIPOROČILA ZA DELO NA BOLNIŠNIČNIH ODDELKIH IN PRI IZVAJANJU FIZIOTERAPIJE PRI STACIONIRANIH PACIENTIH (REHABILITACIJSKI CENTRI, NARAVNA ZDRAVILIŠČA, SOCIALNO VARSTVENI CENTRI, DOMOVI ZA STAREJŠE OBČANE) – BREZ SUMA ZA OKUŽBO Z VIRUSOM SARS-CoV-19**

Na vseh področjih dela fizioterapevtske dejavnosti v bolnišnicah in fizioterapije stacioniranih pacientov v rehabilitacijskih centrih, naravnih zdraviliščih, socialno varstvenih centrih, in domovih za starejše občane) se fizioterapija v času epidemije COVID-19 načrtuje na podlagi sprejetih navodil znotraj inštitucije, organiziranosti fizioterapije in v skladu s sprejetimi smernicami fizioterapevtske obravnave pacientov.

Zaposleni uporabljajo osebno varovano opremo (OVO) v skladu z Navodili za načrtovanje in izvajanje aktivnosti za preprečevanje prenosa okužbe z virusom SARS-CoV-2 in uporabo OVO pri izvajanju fizioterapevtskih postopkov.

V kolikor se v ustanovah izvaja tudi ambulantna fizioterapevtska obravnava naj le ta poteka v skladu s priporočili pod točko 2. in 3. tega dokumenta.

Poti stacioniranih pacientov in ambulantnih pacientov naj bodo ločene, prav tako je potrebno razmejiti časovno in prostorsko zasedenost terapevtskih prostorov.

Po vsaki obravnavi je potrebno očistiti in razkužiti predmete, s katerimi je bil v stiku bolnik – v skladu s POBO. Potrebno je tudi prezračiti prostor.

**VPRAŠALNIK ZA TELEFONSKO KONZULTACIJO PACIENTA PRED PRIHODOM NA FIZIOTERAPIJO**

Pacientu/uporabniku se pove, da mora prinesti s seboj zaščitno masko. Se ga seznani s celotnim potekom vstopa v ambulanto (5 minut prej naj počaka pred vrati, pred vstopom si razkuži roke in namesti masko, kje se lahko preobleče, kje se sezuje).

**VPRAŠALNIK OB PRIHODU PACIENTA NA FIZIOTERAPIJO**

Ob prihodu na fizioterapevtsko obravnavo se pri pacientu ponovno preveri, ali obstaja tveganje/sum na okužbo COVID-19.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dokument so pripravile: Petra Dovč, dipl. fiziot., univ.dipl.org., Blanka Koščak Tivadar, mag. vzg. in men. v zdr., dipl. fiziot, Sandra Fabjan, dipl. fiziot.; mag. Maja Fortunat, viš. fiziot.

Razširjen strokovni kolegij (RSK) za fizioterapijo

Predsednica: Petra Dovč, dipl. fiziot., univ.dipl.org

Združenje fizioterapevtov Slovenije (ZFS)

Predsednik: doc. dr. Tine Kovačič

Ljubljana, 19.04.2020

VPRAŠALNIK ZA TELEFONSKO KONZULTACIJO PACIENTA PRED PRIHODOM NA FIZIOTERAPIJO

**IME IN PRIIMEK** :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DATUM ROJSTVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Klic dan pred terapijo (datum)** |  |  |  |  |  |  |  |  |  |
| **Ali ste prehlajeni?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Imate povišano telesno temperaturo (aksilarno manj kot 37,5** **brezstično manj kot 37,3)?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Ali kašljate?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Vas boli v žrelu, grlu, mišicah?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Imate konjunktivitis, diarejo ali slabo počutje?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Ste bili v zadnjih 14. dneh v stiku s potencialno okuženimi /okuženi svojci, sodelavci, sostanovalci/ ali z nekom, ki je imel zgornje težave oz je možno, da bi bil okužen?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Podpis izpraševalca** |  |  |  |  |  |  |  |  |  |  |  |  |  |  |  |  |  |  |

* Pacientu/uporabniku se pove, da mora prinesti s seboj zaščitno masko. Se ga seznani s celotnim potekom vstopa v ambulanto (5 minut prej naj počaka pred vrati, pred vstopom si razkuži roke in namesti masko, kje se lahko preobleče, kje se sezuje).

PRILOGA 2

VPRAŠALNIK OB PRIHODU PACIENTA NA FIZIOTERAPIJO

**IME IN PRIIMEK** :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DATUM ROJSTVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **DATUM** |  |  |  |  |  |  |  |  |  |
| **Ali ste prehlajeni?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Telesna temperatura*** **aksilarno manj kot 37,5 ali**
* **brezstično manj kot 37,3**
 | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Ali kašljate?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Vas boli v žrelu, grlu, mišicah?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Imate konjunktivitis, diarejo ali slabo počutje?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Ste bili v zadnjih 14. dneh v stiku s potencialno okuženimi /okuženi svojci, sodelavci, sostanovalci/ ali z nekom, ki je imel zgornje težave oz je možno, da bi bil okužen?** | da | ne | da | ne | da | ne | da | ne | da | ne | da | ne | da | ne | da | ne | da | ne |
| **Podpis pacienta****S svojim podpisom zagotavljam, da so podatki resnični.** |  |  |  |  |  |  |  |  |  |
| **Podpis odgovorne osebe** |  |  |  |  |  |  |  |  |  |